stanford-oval/wikipedia huggingface dataset:
על דלות המוסר
תוכן הספר > פרק ב' - "להעמיד את הדתי על מסדו החילוני": תבונה ורגישות

בפרק השני מטר מבקרת את גישת "המוסר האסתטי" שצמחה אצל הוגים פוסט-ויטגנשטיאניים, בהם קורה דאיימונד וסטנלי קאבל והן על האתיקה של הסגולה הטובה (אנ') אצל מרתה נוסבאום.
תוכן הספר > פרק ג' - "אני רוצה תמיד עיניים": אתיקה כמטא־פוליטיקה

בפרק השלישי מטר מבקרת את התפנית האתית של עמנואל לוינס, שהציב את האתיקה כפילוסופיה ראשונית למטפיזיקה ונתן מקום ראשוני לאחריות כלפי ה"אחר". מטר מבקרת שלושה הוגים הקרובים אליה בתפיסותם הפוליטית השמאלית, אך לפרשנותה הציבו את האתיקה של לוינס כ"מטא־פוליטיקה": עדי אופיר, סיימון קריצ'לי, וג'ודית באטלר.
תוכן הספר > סיכום - "בחזרה לקרקע המחוספסת!"

לאחר שבשלושת פרקי המסה מטר ביקרה את אפשרויות להציע פוליטיקה שנשענת על מוסר, היא מציגה את האלטרנטיבה.
תגובות וביקורות

פרק זה לוקה בחסר. אנא תרמו לוויקיפדיה ו.
בשנת 2022 הספר תורגם לאגלית בידי ד"ר מתן קמינר ויצא בהוצאת ורסו ספרים.
לקריאה נוספת

על דלות המוסר – מסה קריטית, בני ברק: הקיבוץ המאוחד, 2019. גרסה מקוונת של הספר (לבעלי הרשאה), באתר "כותר"
The Poverty of Ethics, Translated by Matan Kaminer, Verso, 2022.
הערות שוליים

1 2  ענת מטר, על דלות המוסר: מסה קריטית, תל אביב: הקיבוץ המאוחד, 2019, עמ' 14
↑  שם, עמ' 10
כריכת הספר בתרגומו לאנגלית. תמונה של הצלם הישראלי זיו קורן.
פאולינה גוטו

| --- | --- |

 לידה:  29 ביולי 1991 (בת 33) מונטריי, המדינות המקסיקניות המאוחדות 
 שם לידה:  Paulina Gómez Torres 
 מקום לימודים:  The American School of Tampico 
 תקופת הפעילות:  מ-2008 
 יצירות ידועות:  mis 15, Veinteañera: Divorciada y fantástica, Mi Corazón Es Tuyo, Daughter from Another Mother 
 www.paulinagoto.com.mx
 
פאולינה גומז טורס (בספרדית: Paulina Gómez Torres, נולדה ב-29 ביולי 1991), הידועה בשם הבמה שלה פאולינה גוטו, היא שחקנית, זמרת ומנחת טלוויזיה מקסיקנית, שפרצה בזכות תפקיד הבכורה שלה בטלנובלה המקסיקנית "Niña de mi Corazón" (הילדה של לבי) בשנת 2010. היא הייתה חברה בלהקת "Eme 15" המקסיקנית-ארגנטינאית הפופולרית, שהוקמה בטלנובלה "מיס 15", בין השנים 2011–2014. את שתיהן הפיק המפיק המקסיקני פדרו דמיאן מחברת ההפקות המקסיקנית טלוויסה. בין היתר, היא גם מוכרת מתפקידיה בסדרות "Mi Corazón es Tuyo" (ליבך שייך לי) מהשנים 2014–2015, "Un Camino Hacia el Destino" (הדרך אל הגורל) משנת 2016, "El Vuelo de la Victoria" (התעופה אל הניצחון) משנת 2017 ו"אמא יש רק שתיים" (Madre Solo Hay Dos) של נטפליקס משנת 2021.
קריירה מוזיקלית > אלבום הבכורה: Paulina Goto (2011–2010)

לאחר ההצלחה של "Niña de mi Corazón", חתמה גוטו על חוזה עם חברת ההקלטות סוני מיוזיק מקסיקו באביב 2010 כדי להקליט את אלבום הבכורה שלה כסולנית. קרלוס לארה הלחין את רוב שירי האלבום. לינדה תומאס ופדרו דמיאן היו שותפים גם הם להקלטת האלבום. גם הזמרת המקסיקנית דולסה מריה השתתפה בכתיבת השירים לאלבום. לפני שהאלבום יצא לאור, שניים מן השירים, "Mío" (שלי) ו-"A Pesar del Tiempo" (מלבד הזמן), הופיעו בטלנובלה "Niña de mi Corazón" כדי לקדם את האלבום שעתיד לצאת. ב-7 ביוני 2010, יצא לאור הסינגל הראשון שלה, "Mío", בצורה דיגיטלית לחנות האייטונס ובצורה פיזית לסניפי החנות MixUp שנמצאים ברחבי מקסיקו. הסינגל הושמע מעל ל-39 אלף פעמים בתחנות הרדיו בשבועות הראשונות ליציאתו. הקליפ לסינגל צולם בחודש מאי 2010 ויצא בסמוך לפרקים הסיום של "Niña de mi Corazón". גוטו הוציאה לאור את אלבום הבכורה המלא שלה, בשם "Paulina Goto", ב-22 ביוני 2010.
במשך השבוע הראשון ליציאתו, האלבום הגיע למקום השביעי בדירוג "האלבומים הטובים ביותר של מקסיקו" של חנות המוזיקה המקוונת אייטונס. האלבום הגיע למקום ה-66 בדירוג "100 האלבומים המקסיקנים הטובים ביותר". הוא הגיע למקום 43 בדירוג של AMPROFON (איגוד תעשיית ההקלטות המקסיקני) במשך שבוע, והיה בדירוג Top 100 של AMPROFON במשך ארבעה שבועות סך-הכול. כדי לקדם את האלבום שלה, גוטו הופיעה בתוכניות רדיו שונות ובפסטיבלים במקסיקו ובמרכז אמריקה בהמשך אותה השנה. בסוף שנת 2010, גוטו תרמה את קולה לשיר הנושא "La Vida es un Cuento de Hadas " (החיים הם סיפור אגדה) של הסרט "ברבי: אגדת אופנה" בדיבובו הדרום-אמריקאי. הסינגל השני מתוך אלבום הבכורה, "Vete Al Diablo" (לך לעזאזל), היה מתוכנן לצאת במהלך שנת 2011 אבל לאחר מכן נגנז מסיבות לא ידועות. לא תוכננו לאחר מכן סינגלים נוספים או סיבובי הופעות.
קריירה מוזיקלית > Eme 15

לאחר שקיבלה את התפקיד הראשי בטלנובלה "מיס 15", גוטו הצטרפה ללהקה "Eme 15", אותה להקה בדיונית שהוקמה בטלנובלה. היא הייתה סולנית הלהקה לצד חמשת חבריה הנוספים: אלעזר גומז, נטשה דופיירון, מקרנה אצ'גה, יאגו מוניוז וג'ק דוארטה, שגם שיחקו לצידה בטלנובלה. הלהקה הוציאה לאור את הקליפ הראשון שלה "Wonderland" (ארץ הפלאות), ב-4 באפריל 2012. הקליפ צולם באוקטובר 2011 בגן הסובטרופי לאס פוסאס, שנמצא בעיירה סיליטלה (Xilitla) שבמדינת סאן לואיס פוטוסי שבמקסיקו. "Wonderland" יצא לאור באופן רשמי כסינגל להורדה דיגיטלית באייטונס במקסיקו ב-24 באפריל 2012. אלבום הבכורה של הלהקה, שנקרא "Eme 15", יצא לאור להורדה דיגיטלית ברחבי העולם ולרכישת עותק פיזי ב-26 ביוני 2012. האלבום הגיע למקום השני בדירוג "100 האלבומים המקסיקנים הטובים ביותר" ב-1 ביולי 2012. הוא הגיע למקום הראשון במקסיקו ב-23 ביולי 2012. אלבום הבכורה שלה קיבל מעמד של תקליט זהב בארגנטינה עבור מכירת 30 אלף עותקים ולמעמד תקליט פלטינה במקסיקו עבור מכירת 60 אלף עותקים או יותר .
ב-18 בדצמבר 2013, הוכרז באופן רשמי למעריצים דרך חשבון הטוויטר הרשמי של הלהקה שהיא עומדת להתפרק לאחר ההופעה האחרונה שלהם ב-5 בינואר 2014 ביריד המגה-אימפריאלי באקפולקו, מקסיקו.
בשנת 2020 ביצעה הופעת אורח בטלנובלה "לנצח את הלב" של רשת הטלוויזיה לס אסטרלס אשר נמצאת בבעלות של טלוויסה.
הערות שוליים

↑  תאריך הלידה של פאולינה באתר Famous Birthdays (באנגלית)
↑  הביוגרפיה של פאולינה גוטו באתר הרשמי (בספרדית)
↑  דולסה מריה מתראיינת לגבי השיר "Donde Sale El Sol" שכתבה עבור האלבום (בספרדית)
↑  ציוץ מהטוויטר הרשמי של פאולינה (בספרדית)
↑  מידע על מיקום האלבום בטבלאות (באנגלית)
↑  הביוגרפיה של הלהקה באתר CMTV הארגנטינאי (בספרדית)
↑  כתבה על צילומי הקליפ Wonderland (בספרדית)
↑  דף האלבום להורדה באייטונס מקסיקו (בספרדית)
↑  טבלת 100 האלבומים הכי טובים במקסיקו לשבוע של 1/07/2012 (בספרדית)
↑  הענקת התואר ללהקה בטקס Kids' Choice Awards Argentina 2012 (בספרדית)
↑  הציוץ מהטוויטר הרשמי של הלהקה (בספרדית)
| --- | --- |
בקרת זהויות :  MusicBrainz: 1bc186dd-ee37-407f-8a71-ef8b7ce02a5d 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאולינה גוטו".
פאולינה רוביו

| --- | --- |

 לידה:  17 ביוני 1971 (בת 53) מקסיקו סיטי, המדינות המקסיקניות המאוחדות 
 שם לידה:  Paulina Susana Rubio Dosamantes 
 מקום הקמה:  מקסיקו סיטי 
 מוקד פעילות:  מקסיקו 
 תקופת הפעילות:  מ-1982 
 סוגה:  מוזיקה לטינו-אמריקאית 
 סוג קול:  מצו-סופרן 
 שפה מועדפת:  ספרדית 
 חברת תקליטים:  Sony Music México, Universal Music Mexico, EMI Music 
 מספר צאצאים:  2 
 www.paulinarubio.com
 פרופיל ב-IMDb
 
פאולינה רוביו
פאולינה רוביו בהופעה
פאולינה רוביו דוסאמאנטס (בספרדית: Paulina Rubio; נולדה ב-17 ביוני 1971) היא זמרת ושחקנית מקסיקנית.
ביוגרפיה

פרק זה לוקה בחסר. אנא תרמו לוויקיפדיה ו.
פאולינה רוביו נולדה במקסיקו סיטי, מקסיקו. את ילדותה היא העבירה במקסיקו, לוס אנג'לס וספרד.
המוזיקה של פאולינה רוביו פופולרית בעיקר בדרום אמריקה, מקסיקו, ספרד וארצות הברית. פאולינה החלה את הקריירה בגיל 9, בשנת 1980.
עם להקתה הראשונה שנקראה "Timbiriche" היא הספיקה להקליט עשרה אלבומים. הלהקה נחשבת לאחת הלהקות הדרום אמריקאיות המצליחות בהיסטוריה עם מכירות של למעלה מ־20 מיליון אלבומים. מהסינגלים המצליחים שהוציאה הלהקה נמנים "Corro, Vuelo, Me Acelero" ,"Con Todos Menos Conmigo" ו "Tú y Yo Somos Uno Mismo",כולם להיטי מקום ראשון במקסיקו ובמדינות דרום אמריקה.
פאולינה החלה לשחק בטלנובלות בערוץ המקסיקני "Televisa" היא קיבלה את תפקידה הראשון בשנת 1988 בטלנובלה "Pasion y poder", בשנת 1990 היא כיכבה בסדרה Baila conmigo ובשנת 1994 היא קיבלה את תפקידה הראשון בקולנוע בסרט דל תקציב שנקרא "Bésame en la Boca", בשנת 1995 היא כיכבה בטלנובלה "Pobre Niña Rica".
בשנת 1990 פאולינה עזבה את להקת Timbiriche והתמקדה על קריירת הסולו שלה. בשנת 1992 יצא אלבומה הראשון "La chica dorada", בשנת 1993 יצא האלבום "24 kilates", בשנת 1995 יצא "El tiempo es oro". בשנת 1996 היא הוציאה את האלבום "Planeta Paulina" ובשנת 2000 יצא "Paulina". האלבום "Paulina" היה מועמד בטקס "Latin Grammy Awards".זהו האלבום המוכר ביותר של רוביו עד היום עם מכירות של מיליוני עותקים. האלבום הוא האלבום התשיעי הנמכר ביותר בהיסטוריה של מקסיקו כשנמכר שם בסכום של 3,000,000 עותקים. האלבום גם זכה להצלחה גדולה באמריקה הלטינית כשמכר מעל 800,000 עותקים בארצות הברית. רוב הסינגלים שיצאו מהאלבום הפכו ללהיטים. בשנת 2001, השתתפה בשיר "El Ultimo Adios (The Last Goodbye)".
בשנת 2002 יצא האלבום "Border girl" בו בפעם הראשונה פאולינה שרה מספר שירים באנגלית, במהלך שנקרא Crossover. הלהיט מתוך האלבום "Don't Say Goodbye" הגיע למקום ה־41 בבילבורד הוט 100 והיה ללהיט במדינות שונות ברחבי העולם. אף על פי שהתקליט הראשון שלה באנגלית לא הביא לה תהילת עולם, שמה הפך למפורסם גם מחוץ לאמריקה הלטינית.
בשנת 2004 חזרה פאולינה עם תקליט נוסף בספרדית "Pau-latina", רוביו הסבירה שלשם Pau-latina יש מספר משמעויות כמו הדמיון לשמה Paulina וכן המילה Pau בקאטאלן שמשמעו 'שלום'. כמה שירים מהאלבום כמו "Tienes algo" ו"Dame otra taquila" הפכו ללהיטים גדולים מאוד מה שהפך את האלבום לאחד הנמכרים ביותר במקסיקו ובדרום אמריקה. האלבום "Pau-latina" זכה בפרס "Premios Lo Nuestro" כ"התקליט הנשי של השנה", וכן בפרס Premios Juventud כאשר היא זכתה למספר הרב ביותר של צופים שהצביעו למענה. פאולינה רוביו נשארה עד היום פופולרית מאוד בכל הארצות דוברות ספרדית. באותה השנה גם הקליטה פאולינה שיר יחד עם הזמר הקולומביאני חואנס.
בשנת 2006 הוציאה פאולינה אלבום נוסף בספרדית בשם Ananda (אושר).
בשנת 2013 התמנתה לשופטת בתוכנית המציאות "אקס פקטור" בארצות הברית לצד סיימון קאוול, קלי רולנד ודמי לובאטו.
דיסקוגרפיה > אלבומי אולפן

1992: La Chica Dorada
1993: 24 Kilates
1995: El Tiempo Es Oro
1996: Planeta Paulina
2000: Paulina
2002: Border Girl
2004: Pau-Latina
2006: Ananda
2009: Gran City Pop
2011: !Brava
2013: The Pau Factor
דיסקוגרפיה > אלבומים אחרים - אוספים

2000: Top Hits
2002: Flashback: Greatest Hits
2003: I'm So In Love: Grandes Exitos
2006: Mio: Paulina Y Sus Éxitos
2007: Paulina Remixes
2007: Serie Verde
2007: Ayúdame Hit Pack
2008: Celebridades
2009: 6 Super Hits
2010: Gran City Pop: The Remixes
2012: Brava! Reload
2012: !Bravísima
עצם הירך

| --- | --- |

 
 תמונה תלת־ממדית של עצם הירך. אפשר להקיש על התמונה ולסובב עם מקש שמאלי בעכבר לכל הכיוונים, כדי לראות את המבנה המדויק
 שיוך:  bones of free part of lower limb 
 תחל שריר:  שריר הסובך 
 תיאור ב:  האנטומיה של גריי (מהדורה 20) (242) 
 מזהים
 לטינית (TA98):  os femoris 
 טרמינולוגיה אנטומיקה:  A02.5.04.001 
 TA2 (2019):  1360 
 FMA:  9611 
 קוד MeSH:  A02.835.232.043.150 
 מזהה MeSH:  D005269 
 מערכת השפה הרפואית המאוחדת:  C0015811 
 
עצם ירך ימין, מבט קדמי. באדום, חיבורי שרירים. באפור, חיבור קופסית המפרק.
חלק עליון של עצם ירך ימין, מבט אחורי.
עצם הירך או קוּלִית (TA: Femur ;Os femoris) היא העצם הגדולה והחזקה ביותר בגוף האדם. בשלד ממוקמת עצם הירך, המסווגת כעצם ארוכה, בין האגן לשוקה. מפרקה העליון הוא מפרק הירך ומפרקה התחתון הוא הברך.
מבנה אנטומי > חלק עליון (מקורב)

חלקה העליון של עצם הירך, מורכב מראש, מצוואר ומתלי הירך (הגדול והקטן).
לראש הירך (Caput femoris) צורה כדורית, רובו חלק ומכוסה בסחוס, למעט שקע קטן בשם גומת ראש הירך (Fovea capitis femoris) בו נאחזת הרצועה של ראש הירך (Ligamentum capitis femoris). ראש הירך מופרק עם המרחשת שבאגן ליצירת המפרק הכדורי של הירך.
ראש הירך מחובר לגוף העצם דרך צוואר הירך (Collum femoris). הצוואר הארוך יחסית, מחובר לגוף בזווית של כ-125o ולכן פגיע למאמצי הגזירה המופעלים עליו תחת משקל הגוף. הוא "ידוע לשימצה" מהפגיעה השכיחה: שבר בצוואר הירך.
תלי הירך הם בליטות עצם גדולות, המספקות מנוף לפעולת שרירים על עצם הירך. רוב השרירים מאזור העכוז, המניעים את הירך, נאחזים בתלים ובמבנים המקושרים אליהם. את תל הירך הגדול (Trochanter major), הצידי מהשניים, אפשר למשש בחלקה העליון-הצידי של הירך. נאחזים בתל הגדול מספר שרירים, ביניהם האגסי, העכוזים (הקטן והאמצעי), והתאומים (שריר התאומים העליון ושריר התאומים התחתון. לא שריר הסובך שבשוק המכונה "שריר התאומים"). בחלקו התיכון של התל הגדול, שקע בשם גומץ תל הירך (Fossa trochanterica), אליו מתחבר השריר הסותם החיצון. תל הירך הקטן (Trochanter minor), ממוקם בחלק התחתון של חיבור הצוואר והגוף של עצם הירך. התל הקטן הוא נקודת האחיזה של שריר הכסל והמותניים.
בין שני התלים מחברים הרכס שבין שני התלים (Crista intertrochanterica), בחלק האחורי של הירך, והקו שבין שני התלים (Linea intertrochanterica), בחלק הקדמי. במעלה הקו שבין שני התלים נמצאת הגבשושית המרובעת (Tuberculum quadratum), נקודת אחיזה לשרירים נוספים של הירך.
מבנה אנטומי > גוף העצם

לאורך גוף העצם (Corpus femoris) נאחזים שרירי הירך והברך. חלקו הקדמי מכוסה על ידי השריר הנרחב הביניימי (אחד מראשי השריר הארבע ראשי) ובחלקו האחורי נאחזים, לאורך מספר קווים של רכס הירך (Linea aspera), ראשים נוספים של השריר הארבע ראשי ושרירים מקרבים של הירך (מתוויכים, adductors - מניעים את הירך פנימה, לכיוון תיכון. לדוגמה, השרירים שמופעלים בזמן רכיבה על סוס, למניעת נפילה מהאוכף).
מבנה אנטומי > חלק תחתון (מרוחק)

החלק התחתון של העצם גדול יותר מהחלק העליון. המבנים הבולטים ביותר בחלק התחתון הם שני העֱליים (עֱלי צידי Condylus lateralis femoris ועֱלי תיכון Condylus medialis femoris) וגבשושית המתוויך.
בצד הקדמי של העליים, משטח מפרקי שקוע מעט המתאים לעצם הפיקה המופרקת לו. הצדדים התחתונים והאחוריים של העליים של הירך, מעוגלים ומתאימים לעליים של השוקה ולמניסקוסים. כל המשטחים המפרקיים שהוזכרו משתתפים במפרק הברך.
העליים בולטים משמעותית לכיוון אחורי. השקע שנוצר ביניהם נקרא הגומץ הבין עליי (Fossa intercondylaris). בקדמת ובאחורי הגומץ נאחזות הרצועות הצולבות של הברך.
מעל לכל עלי נמצאת עילית עלי. עילית העלי התיכונה (Epicondylus medialis femoris) גדולה מהשתיים ובחלקה העליון גבשושית המתוויך (Tuberculum adductorium). שריר הסובך ("התאומים") נאחז בעילית העלי התיכונה ובעילית העלי הצידית (Epicondylus lateralis femoris).
עצם הירך בתרבות הפופולרית

צורתה האופיינית של עצם הירך (במיוחד צורת חלקה העליון, הראש והצוואר), הפכה אותה לעצם המזוהה ביותר עם שלד האדם אחרי הגולגולת. לכן, ניתן לזהות את הדימוי החזותי של עצם הירך בסרטים שונים, דוגמת סרטו של סטנלי קובריק, 2001: אודיסיאה בחלל:
בתחילת הסרט "2001: אודיסיאה בחלל", מגלה הומיניד לראשונה את השימוש בכלים. הכלי הראשון בידיו של ההומיניד, ערש הטכנולוגיה האנושית אליבא דקובריק, היא עצם ירך, המשמשת להריגת הומינידים אחרים. הסצנה הידועה זכתה לציטוטים קולנועיים לאורך השנים. לפחות חלקם הקפידו להשתמש בעצם ירך על פי המקור.
ראו גם

אנטומיה - מונחים
פונטה גורדה

| --- | --- |

כיכר העיר
 מדינה:  בליז בליז
 מחוז:  טולדו
 ראש העיר:  אנתוני פואנטס
 שפה רשמית:  אנגלית
 תאריך ייסוד:  1802
 גובה:  4.5 מטרים
 אוכלוסייה:  ‏
  ‑ בעיר:  5,351 (2010)
 קואורדינטות:  16°06′00″N 88°48′00″W﻿ / ﻿16.10000°N 88.80000°W﻿ / 16.10000; -88.80000
 אזור זמן:  UTC -6
 האתר הרשמי
  מפת מיקום  מפה מפורטת   (למפת בליז מוגדלת) בלמופן בליז סיטי  סן איגנסיו סן פדרו  אורנג' ווק טאון  קורוזל טאון  דנגריגה בנקו וייחו דל כרמן  מקסיקו ג ו א ט מ ל ה  הונדורס מפרץ הונדורס הים הקריביפונטה גורדה (למפת בליז רגילה) בלמופן בליז סיטי  סן איגנסיו סן פדרו  אורנג' ווק טאון  קורוזל טאון  דנגריגה בנקו וייחו דל כרמן  מקסיקו ג ו א ט מ ל ה  הונדורס מפרץ הונדורס הים הקריביפונטה גורדה   he tabBackground:;tabBorder:#aaa;defaultTab:0;
פונטה גורדה (בספרדית: Punta Gorda, בפי המקומיים: P.G) היא בירת מחוז טולדו שבדרום בליז. פונטה גורדה היא העיר הגדולה הדרומית ביותר בבליז. למרות ששם העיר הוא בשפה הספרדית, שפות הדיבור של תושביה הן בעיקר אנגלית וקריאולית ומוצאם בעיקר מעם הגריפונה (אנ'), הודים, קריאולים וצאצאי המאיה.
פונטה גורדה היא נמל ים ודיג על חוף הים הקריבי. עד אשר התיישבו בה ב-1823 מהגרים מעם הגריפונה שהגיעו מהונדורס, היא הייתה כפר דייגים קטן. העיר מהווה צומת דרכים ראשי של המחוז.
הערות שוליים

↑  מפקד האוכלוסין של בליז 2010, עמוד 8
| --- | --- |
בקרת זהויות :  NLI: 987007562030105171  GND: 7543505-6  LCCN: n81129212  VIAF: 141907578   WorldCat (עם VIAF): 141907578
פארק פרידריכסהיין

| --- | --- |

 מידע כללי
 על שם:  פרידריך השני, מלך פרוסיה 
 תאריך הקמה:  1848 
 אדריכל:  ריינהולד לינגנר, יוהאן היינריך גוסטב מאייר 
 נתונים ומידות
 שטח:  49 הקטאר
 מיקום
 מדינה:  גרמניה גרמניה
 מיקום:  פרידריכסהיין-קרויצברג 
 קואורדינטות:  52°31′36″N 13°26′02″E﻿ / ﻿52.526666666667°N 13.433888888889°E﻿ / 52.526666666667; 13.433888888889
  (למפת ברלין מוגדלת) פארק פרידריכסהיין(למפת ברלין רגילה) פארק פרידריכסהיין
 
מראה אווירי של פארק פרידריכסהיין
פארק פרידריכסהיין (בגרמנית:Volkspark Friedrichshain) הוא פארק עירוני גדול על גבול השכונות הברלינאיות פרידריכסהיין ופרנצלאואר ברג. זהו הפארק הציבורי העתיק ביותר בברלין. הוא הוקם ב-1846. גודלו 52 הקטאר. הוא הרביעי בגודלו בברלין, אחרי פארק טמפלהוף (שהוקם במקום שבו היה נמל התעופה ברלין-טמפלהוף, וגודלו מעל 300 הקטאר), טירגארטן (210 הקטאר) ויונגפרנהיידה (146 הקטאר).
היסטוריה

את הפארק יזם גנן הנוף פטר יוזף לנה ובשנת 1840 החליטה מועצת העיר ברלין להקים אותו לרגל מאה שנה לעליית פרידריך הגדול לכס המלכות הפרוסי. החלקים העתיקים ביותר של הפארק הוצבו בשנים 1846–1848 על סמך תוכניות של יוהאן היינריך גוסטב מאייר, אדריכל נוף, מנהל הפארק העירוני, שהשתלם בגן הבוטני של שנברג. הפארק נבנה על שטח של כרם לשעבר, ונפתח רשמית בשנת 1848 בשטח של 46 דונם.
היסטוריה > אמצע המאה ה-19 עד 1945

הגודל, הצורה והפריסה של הפארק השתנו עם השנים. בשנת 1848 הוקם בית קברות המנציח את המתים במהפכת מארס (Friedhof der Marchgefallenen), באביב העמים בגרמניה. שינוי מוקדם נוסף נבע מבניית בית החולים העירוני הראשון של ברלין, Krankenhaus im Friedrichshain, מ-1868 עד 1874 בדרום מזרח הפארק. בית החולים תוכנן על ידי מרטין גרופיוס והיינו שמידן, וניהל אותו רודולף וירכו.
את ההרס שנגרם במלחמת העולם השנייה שרדה מזרקת האגדות (Merchenbrunnen), שעיצב בשנת 1913 מנהל בניין העיר ברלין, לודוויג הופמן, ובה 106 פסלי אבן המייצגים דמויות מהאגדות הגרמניות המסורתיות. המזרקה נוצרה עבור ילדי ברלין, כדי להקל על מחלותיהם ולספק מקום מרגוע בתקופה שבה רככת וטיפוס היו אנדמיים. בנייתה ארכה 12 שנים. למלחמת העולם השנייה הייתה השפעה רבה על הפארק. הצבא הנאצי עשה שימוש בפארק, בנה ב-1941 מגדלי נ"מ, כמו גם בונקרים, וכתוצאה מכך נהרס חלק גדול מהפארק בהפצצות בעלות הברית במהלך המלחמה.
היסטוריה > שיקום לאחר 1945

בתום המלחמה חולקה ברלין לארבעה חלקים על ידי מעצמות הברית, ופארק פרידריכסהיין שכן בחלק הסובייטי. שיקום הפארק נערך לפיכך על ידי גרמניה המזרחית. ריינהולד לינגר, מנהל ארכיטקטורת נוף ופארק בגרמניה המזרחית, תכנן ליצור שני הרים מלאכותיים קטנים בפארק מההריסות מהעיר המופצצת. פרויקטים דומים נעשו בגרמניה שלאחר המלחמה, ופסגות כאלה נקראות בגרמנית שוטברגה, או טרומרברגה. בשנת 1946 נהרסו הבונקרים, התמלאו וכוסו בלמעלה משני מיליון מטרים מעוקבים של הריסות מבנים. הגבעה הגדולה מבין שתיים נקראה "מון קלמוט" (Mont Klamott) ו"גרוסר בונקרברג" (Großer Bunkerberg), "הר הבונקר הגבוה", וגובהה 78 מטרים. הגבעה הקטנה יותר, "קליינר בונקרברג" (Kleiner Bunkerberg), "הר הבונקר הקטן", גובהה 48 מטרים. עם חלוף הזמן וצמיחת הצמחייה, הגבעות נראות טבעיות לחלוטין.
הפארק המשיך בהתפתחותו במהלך המלחמה הקרה. אמפיתיאטרון באוויר הפתוח נבנה בקצה הדרומי של הפארק בשנת 1950, ולאחר השיפוץ האחרון נשאר פתוח. לקראת הפסטיבל העולמי השלישי לנוער נבנו שתי בריכות בין 1949–1951. המתחם כלל בריכה בעומק של 5 מטר לצלילה ובריכת שחייה עם 8 מסלולים באורך 50 מטר, לצד יציעים ל-8000 צופים (אצטדיון קארל-פרידריך-פריזן). בסביבות שנת 1963 קיבלה בריכת השחייה גג נייד מתקפל שאפשר שימוש בחורף, למרות שהגג נבנה נמוך מדי. אירועי שחיה בית ספריים ואימוני תחרויות התקיימו באצטדיון, והוא שימש גם לאירועים המוניים אחרים כמו הופעתם של האוף והנקלר במהלך הפסטיבל העולמי העשירי לנוער וסטודנטים ב-1973. בשל תנאי אגני הבריכה והידרדרות היציע, נהרס המתקן ב-1999. נותרו רק ארבעת עמודי הפנסים של השער המערבי, שנעשו בבית המלאכה של קרל סוראדני ב-1951. בימי מזרח גרמניה היה קיים בפארק מחנה נוער, האינדיאנרדורף (כפר אינדיאני).
בשנת 1989 נבנה בין הגבעות (השוטברגה) ביתן יפני שכלל פעמון שלום שהוקדש לאחדות נגד מלחמה גרעינית כמתנה מיפן למזרח ברלין.
בין 1995 ל-2004 חל שיפוץ ובנייה מחדש. מזרקת האגדות, המרכנברונן, נוקתה מוונדליזם שהתרחש בעקבות איחוד גרמניה. בריכות השחייה שנבנו בתקופת מזרח גרמניה הוחלפו במתחם ספורט לכדורעף חופים, טיפוס מצוקים, סקייטבורדינג ורכיבה על אופניים.
אנדרטאות

הפארק שופע מונומנטים. בשנת 1989 נבנה בין השוטברגה ביתן יפני שכלל פעמון שלום שהוקדש לאחדות נגד מלחמה גרעינית כמתנה מיפן למזרח ברלין. בפארק יש אנדרטאות לפרידריך הגדול, בהן העתק של פסל ברונזה של פרידריך השני, שנוצר בשנת 1848, נגנב כנראה לאחר מלחמת העולם השנייה והוחזר למיקומו המקורי בשנת 2000. אנדרטאות נוספות הן למהפכת מרס של 1848, מהפכת המלחים האדומים-קומוניסטים ב-1918, האנדרטה לחיילים הפולנים והאנטי-פשיסטים הגרמנים שהוקמה ב-1972, בעיצובם של הפסלים הפולנים זופיה וולסקה וטדיאוש לודז'יאן, והאנדרטה לזכר המתנדבים לטובת הרפובליקנים במלחמת האזרחים בספרד.
אנדרטה זו (Gedenkstätte der 3000 Interbrigadisten) נמצאת בפרידנשטראסה (Friedenstrasse). היא נבנהת בשנת 1968 ומנציחה 3000 לוחמים ששירתו בבריגדות הבינלאומיות במלחמת האזרחים בספרד. את דמות הברונזה בגובה שישה מטרים עיצב פריץ קרמר. את התבליטים יצר זיגפריד קרפ.
הפארק היום

הפארק הוא מקום פנאי פופולרי בברלין, והוא פתוח 24 שעות ביממה. בנוסף למתקנים שהוזכרו קודם, בפארק יש מגרשי משחקים, הרבה שטחים פתוחים לשיזוף (מדשאות, Liegewiese), בריכה, מגרשי טניס, בריכת שכשוך ומסעדה. יש בו שבילי ריצה בכמה רמות קושי, ובחורף נפתח מסלול מזחלות. הפארק נגיש באוטובוס מספר 200 מאונטר דן לינדן, אלכסנדרפלאץ וכו'.
הערות שוליים

1 2 3 4 5  page from the Berlin city website about the Volkspark
↑  "A walking route through the Volkspark from the Berlin Senate". אורכב מ-המקור ב-2010-05-23. נבדק ב-2010-04-19.
1 2  Information on the Volkspark from www.berlindude.com
↑  "A walking route through the Volkspark from the Berlin Senate". אורכב מ-המקור ב-2010-05-23. נבדק ב-2010-04-19.
| --- | --- |
בקרת זהויות :  VIAF: 245729727   WorldCat (עם VIAF): 245729727 
המרכנברונן (מזרקת האגדות, 1913)
המרכנברונן בפארק פרידריכסהיין.
מילוי הבונקרים ההרוסים (אוגוסט 1949)
פעמון השלום, שניתן למזרח ברלין במתנה מיפן.
אנדרטה למלחמת האזרחים בספרד, שהוקמה ב-1968
פושקאר סינג דהמי

פושקאר סינג דהמי (בהינדי: पुष्कर सिंह धामी; נולד ב-16 בספטמבר 1975) הוא פוליטיקאי הודי המכהן כראש השרים של אוטראקהאנד מטעם מפלגת העם ההודית מיוני 2021. הוא ראש השרים היחיד של המדינה שהושבע לכהונה שנייה מאז הקמתה בנובמבר 2000.
ביוגרפיה

פושקאר סינג דהמי נולד ב-16 בספטמבר 1975בפיטהוגראה (אנ') שבאטור פרדש (היום באוטראקהאנד). הוא בעל תואר מתקדם בנוהל מאשבי אנוש ותואר ראשון במשפטים. הוא התנדב בראשטריה סוויאמסווק סאנג והיה חבר באקאלי בהרטיה וידרטהי פרישד (אנ') במשך עשור. דהמי עמד בראש בהרטיה ג'נטה יווה מורכה (אנ'), הזרוע הסטונדיטאלית של מפלגת העם ההודית, באוטראקאהנד מ-2002 עד 2008.
מ-2001 עד 2002 כיהן כקצין למשימות מיוחדות במשרד ראש השרים של אוטראקהנאד.
ב-2012 נבחר דהמי לראשונה כחבר באספה המחוקקת של אוטראקהאנד, כשהוא נבחר בשנית ב-2017.
במרץ 2021 הושבע טירטה סינג ראווט (אנ') לראש השרים של אוטראקהאנד. ראווט היה חבר בלוק סבהה בעת מינויו, ועל פי החוק ניתן לו ארכה בת שישה חודשים להיבחר לאספה המחוקקת של אוטראקהאנד, דבר שהקנה לו עד ספטמבר להיבחר לאספה. ביולי 2021, לאחר שוועדת הבחירות של הודו הודיעה כי לא תקיים בחירות ביניים בעקבות התפרצות נגיף הקורונה בהודו, התפטר ראווט. מפלגת העם ההודית בחרה בדהמי להחליף אותו כראש השרים, כשהוא מושבע לתפקיד ב-4 ביולי. בבחירות שהתקיימו בפברואר 2022 ניצחה מפלגת העם, למרות שדהמי עצמו הפסיד את מושבו באספה, והוא מונה מחדש לראש השרים, כלשאחר מכן הוא שב ונבחר לאספה ממחוז אחר ביוני.
חיים אישים

דהמי נשוי, ולו שני ילדים.
הערות שוליים

↑  Shri Pushkar Singh Dhami, האספה המחוקקת של אוטראקהאנד
1 2 3  Rajesh Chhabra, Uttarakhand gets new chief minister: Who is BJP's Pushkar Singh Dhami, India Today, ‏3 ביולי 2021
1 2  Himanshu Mishra, BJP MLA Pushkar Singh Dhami to take oath as 11th chief minister of Uttarakhand tomorrow, India Today, ‏3 ביולי 2021
↑  Dilip Singh Rathod, Tirath Singh Rawat resigns as Uttarakhand CM, BJP MLAs' meet today in Dehradun at 3pm, India Today, ‏2 ביולי 2021
↑  Dilip Singh Rathod, At 45, BJP MLA Pushkar Singh Dhami becomes youngest Uttarakhand CM, India Today, ‏4 ביולי 2021
↑  Prabhash K Dutta, Pushkar Dhami not the first to become CM despite losing election, India Today, ‏21 במרץ 2022
↑  Pushkar Singh Dhami wins Champawat bypoll with record margin, India Today, ‏3 ביוני 2022
פאולינה, נסיכת וירטמברג (1877–1965)

פאולינה, נסיכת וירטמברג (בגרמנית: Pauline von Württemberg; 19 בדצמבר 1877 - 7 במאי 1965), הייתה בתו של וילהלם השני, מלך וירטמברג.